ΕΛΛΗΝΙΚΗ  ΔΗΜΟΚΡΑΤΙΑ
ΔΗΜΟΣ ΚΑΛΑΜΑΤΑΣ
ΔΙΕΥΘΥΝΣΗ ΤΕΧΝΙΚΩΝ ΥΠΗΡΕΣΙΩΝ
ΤΜΗΜΑ ΣΥΓΚΟΙΝΩΝΙΩΝ, ΚΥΚΛΟΦΟΡΙΑΣ & ΣΗΜΑΝΣΗΣ	

Μ Ε Λ Ε Τ Η  α. α. 70/2015

ΣΥΝΤΗΡΗΣΗ  ΚΥΚΛΟΦΟΡΙΑΚΗΣ  ΣΗΜΑΝΣΗΣ

ΠΡΟΫΠΟΛΟΓΙΣΜΟΣ :  12.839,66  € με Φ.Π.Α.	

ΠΕΡΙΕΧΟΜΕΝΑ :
1.	ΤΕΧΝΙΚΗ ΕΚΘΕΣΗ
2.	ΤΕΧΝΙΚΗ ΠΕΡΙΓΡΑΦΗ
3.	ΠΡΟΜΕΤΡΗΣΗ
4.	ΠΡΟΫΠΟΛΟΓΙΣΜΟΣ ΜΕΛΕΤΗΣ
5.	ΠΡΟΫΠΟΛΟΓΙΣΜΟΣ ΠΡΟΣΦΟΡΑΣ
6.	ΣΥΓΓΡΑΦΗ ΥΠΟΧΡΕΩΣΕΩΝ

ΚΑΛΑΜΑΤΑ
ΣΕΠΤΕΜΒΡΙΟΣ 2015

ΔΗΜΟΣ ΚΑΛΑΜΑΤΑΣ                                                       ΣΥΝΤΗΡΗΣΗ ΚΥΚΛΟΦΟΡΙΑΚΗΣ	
ΔΙΕΥΘΥΝΣΗ ΤΕΧΝΙΚΩΝ ΥΠΗΡΕΣΙΩΝ                             ΣΗΜΑΝΣΗΣ	
ΤΜΗΜΑ ΣΥΓΚΟΙΝΩΝΙΩΝ, ΚΥΚΛΟΦΟΡΙΑΣ 
& ΣΗΜΑΝΣΗΣ	

ΤΕΧΝΙΚΗ ΕΚΘΕΣΗ
	Η παρούσα μελέτη αφορά την προμήθεια χρώματος διαγράμμισης για την εκτέλεση εργασιών διαγράμμισης & επαναδιαγράμμισης οδικών τμημάτων του Δημοτικού οδικού δικτύου του Δήμου της Καλαμάτας
	Τα υπό προμήθεια υλικά είναι τα παρακάτω :

ΧΡΩΜΑΤΑ ΔΙΑΓΡΑΜΜΙΣΗΣ

Α/Α	ΚΩΔ. ΑΠΟΘΗΚΗΣ	ΕΙΔΟΣ	ΚΩΔΙΚΟΣ Ε.Π.Π.	
1	2161	Λευκό ακρυλικό χρώμα διαγράμμισης οδών	 4481100-8	
2	2162	Κίτρινο ακρυλικό χρώμα διαγράμμισης οδών		

Τα υλικά που θα προμηθευθεί ο Δήμος θα είναι αρίστης ποιότητας και σύμφωνα με τους αντίστοιχους Ελληνικούς Κανονισμούς κατά είδος.
Τα προσφερόμενα υλικά θα είναι σύμφωνα με τις προδιαγραφές-διαστάσεις, που αναφέρονται αναλυτικά ανά είδος στην τεχνική περιγραφή.
Η παράδοση των υλικών θα γίνεται στις αποθήκες της Υπηρεσίας, τμηματικά ανάλογα με τις ανάγκες της υπηρεσίας.
Η τεχνική μελέτη εκπονήθηκε από την τεχνική υπηρεσία του Δήμου Καλαμάτας Φορέας υλοποίησης της προμήθειας είναι ο Δήμος Καλαμάτας.
Ο συνολικός προϋπολογισμός της προμήθειας ανέρχεται σε 12.839,66 €με Φ.Π.Α.
Η προμήθεια χρηματοδοτείται από Δ.Π και χρεώνεται στον Κ.Α. 30.7333.02.

  Καλαμάτα       ……../09/2015                                                              ΘΕΩΡΗΘΗΚΕ  …../09/2015
        Ο ΣΥΝΤΑΞΑΣ                                                         			    Ο Δ/ΝΤΗΣ Τ.Υ.  
                                                           				         ΔΗΜΟΥ ΚΑΛΑΜΑΤΑΣ

       ΖΑΝΝΗΣ  ΠΑΝ.                               .                     		           ΤΖΑΜΟΥΡΑΝΗΣ ΒΑΣ.
ΠΟΛ. ΜΗΧΑΝΙΚΟΣ   Τ.Ε.             				                    ΠΟΛΙΤΙΚΟΣ ΜΗΧΑΝΙΚΟΣ 

ΔΗΜΟΣ ΚΑΛΑΜΑΤΑΣ                                                     ΣΥΝΤΗΡΗΣΗ 	
ΔΙΕΥΘΥΝΣΗ ΤΕΧΝΙΚΩΝ ΥΠΗΡΕΣΙΩΝ                           ΣΗΜΑΝΣΗΣ ΚΥΚΛΟΦΟΡΙΑΚΗΣ	
ΤΜΗΜΑ ΣΥΓΚΟΙΝΩΝΙΩΝ, ΚΥΚΛΟΦΟΡΙΑΣ
 & ΣΗΜΑΝΣΗΣ	

ΤΕΧΝΙΚΗ ΠΕΡΙΓΡΑΦΗ

Προδιαγραφές χρώματος διαγράμμισης οδών 
1)	Λευκό ακρυλικό χρώμα διαγράμμισης οδών

Για την προμήθεια του ακρυλικού χρώματος διαγράμμισης οδών, ισχύει το Ευρωπαϊκό πρότυπο ΕΝ 1871 «Υλικά οριζόντιας σήμανσης οδών – φυσικές ιδιότητες» και συγκεκριμένα οι κατηγορίες LF7 για τον παράγοντα φωτεινότητας, UVI για την επιταχυνόμενη γήρανση και UV και BR2 για την επίδραση ασφάλτου.

Επιπλέον το χρώμα πρέπει να πληροί τα παρακάτω:
1. Να αποτελείται από χρωστική, ακρυλικές ρητίνες και τους κατάλληλους οργανικούς διαλύτες,
2. Όταν εφαρμόζεται στο οδόστρωμα, να εξατμίζεται και να δίνει σταθερό υμένα,
3. Να συνεργάζεται με τα υάλινα σφαιρίδια, που προδιαγράφονται στο ΕΝ 1423, τα οποία, κατά την εφαρμογή της διαγράμμισης, ψεκάζονται στον υγρό υμένα του χρώματος,
4. Να είναι ικανό να αποτρέπει την πλήρη κάλυψη των μεγαλύτερων σφαιριδίων, λόγω τριχοειδούς ανύψωσης και να εξασφαλίζει, στα σφαιρίδια, τη μέγιστη πρόσφυση, ώστε να προκύπτει λωρίδα διαγράμμισης πολύ ανθεκτική στη γήρανση και τη φθορά,
5. Να είναι καλά αναμεμειγμένο, να μην κατακάθεται και να μη συσσωματώνεται μόνιμα μέσα στο δοχείο, μετά περίοδο αποθήκευσης τουλάχιστον ενός (1) έτους και να επανέρχεται εύκολα, με ανάδευση, στην αρχική κατάσταση,
6. Όταν ξηραίνεται, στην επιφάνεια του οδοστρώματος, να δίνει υμένα με καλή πρόσφυση και να μη μεταβάλλεται αισθητά ο χρωματισμός του με την επίδραση της ηλιακής ακτινοβολίας, της κυκλοφορίας και της παρόδου του χρόνου,
7. Να εφαρμόζεται εύκολα και ομοιόμορφα με τα μηχανήματα διαγράμμισης οδών,
8. Να έχει περιεκτικότητα σε TiO >=13% κ.β. Το ποσοστό TiO στο χρώμα, προσδιορίζεται σύμφωνα με το A5TM D1394 – Αναγωγική μέθοδος JONES
9. Να έχει ιξώδες 70-80 K.U. (KREBS UNITS). Το ιξώδες προσδιορίζεται σύμφωνα με το ASTM D562.
10. Να έχει χρόνο ξήρανσης (No PICK-UP TIME) <=20 min. Ο χρόνος ξήρανσης προσδιορίζεται σύμφωνα με το A5TM D711.
11. Να έχει λεπτότητα κόκκων (HEGMAN) >=3. Η λεπτότητα των κόκκων προσδιορίζεται σύμφωνα με το ASTM D1210.
12. Να έχει αντοχή σε φθορά, μετά θέρμανση >= 50 Kgr. Η αντοχή σε φθορά, μετά θέρμανση προσδιορίζεται ως ακολούθως :
Το χρώμα εφαρμόζεται σε ξηρό υμένα, πάχους περίπου 80 μ., πάνω σε γυάλινο δοκίμιο διαστάσεων 15 cm Χ 7 cm, καλά καθαρισμένο με διαλύτη. Το πάχος του ξηρού υμένα προσδιορίζεται 24 ώρες μετά τη διάστρωση. Το δοκίμιο θερμαίνεται, σε πυριαντήριο, επί 3 ώρες, σε θερμοκρασία 1050 C -1100 C και εν συνεχεία κλιματίζεται, επί 30 λεπτά, σε θερμοκρασία 250 ± 20 C και σχετική υγρασία 50% ± 5%.
Το δοκίμιο υποβάλλεται σε δοκιμασία φθοράς, σύμφωνα με το ASΤM D968. Η άμμος που χρησιμοποιείται είναι η πρότυπη άμμος CEN EN ˝196-1.
13. Το χρώμα δεν πρέπει να παρουσιάζει ρηγματώσεις, απολεπίσεις ή απώλεια πρόσφυσης, όταν δοκιμάζεται, όπως περιγράφεται ακολούθως :
Το χρώμα εφαρμόζεται, με υμενογράφο, σε υγρό υμένα 127 μ., πάνω σε πλακίδιο λευκοσιδήρου, διαστάσεων 7,5 cm Χ 12,5 cm και βάρους 1,6 έως 2,1 Kg/m2, καλά καθαρισμένο με διαλύτη.
Ο υμένας ξηραίνεται στους 210 C - 260 C, σε οριζόντια θέση, επί 18ωρο, στη συνέχεια θερμαίνεται σε πυριαντήριο, σε θερμοκρασία 550 C + 20 C, επί 2ωρο, ψύχεται, σε θερμοκρασία δωματίου, τουλάχιστον επί μισή ώρα και κάμπτεται γύρω από ξύλινη ράβδο, διαμέτρου 12,5 mm.
14. Το χρώμα δεν πρέπει να παρουσιάζει απώλεια πρόσφυσης, ξεφλουδίσματα ή άλλες αλλοιώσεις, εκτός μιας ελαφράς απώλειας της στιλπνότητάς του, όταν δοκιμάζεται, ως ακολούθως:
Το χρώμα εφαρμόζεται, με υμενογράφο, σε υγρό υμένα 380μ., σε καθαρό γυάλινο δοκίμιο.
Ο υμένας ξηραίνεται στους 210 C - 260 C, σε οριζόντια θέση, επί 72 ώρες.
Το δοκίμιο εμβαπτίζεται, κατά το ήμισυ, σε αποσταγμένο νερό, σε θερμοκρασία δωματίου, για 18 ώρες, αφήνεται να ξηραθεί στον αέρα επί δίωρο και εξετάζεται.
15. Το χρώμα, όταν ψεκάζεται, σε οριζόντιες επιφάνειες λαμαρίνας ή αλουμινίου και σε πάχος υγρού υμένα περίπου 400μ., πρέπει να δίνει υμένα, ο οποίος να ξηραίνεται και να προκύπτει επιφάνεια λεία, ομοιόμορφη, χωρίς ανωμαλίες και τραχύτητα (και οποιαδήποτε άλλη ασυνέχεια). Το χρώμα δεν πρέπει να παρουσιάζει ραβδώσεις ή διαχωρισμό, όταν ψεκάζεται σε καθαρό γυαλί.
16. Επειδή το Κ.Ε.Δ.Ε., προς το παρόν, δεν έχει τον απαιτούμενο, από το ΕΝ 1871, εξοπλισμό, για την δοκιμή αποθήκευσης, η δε εναλλακτική λύση του 1871 (φυσική αποθήκευση 6 μηνών) είναι πρακτικά αδύνατη για την εμπρόθεσμη διεξαγωγή του διαγωνισμού, η δοκιμή αυτή θα γίνεται σύμφωνα με το ASTM D1309 και πρέπει να είναι > ή = 6.
Ως προς τη δειγματοληψία ισχύει η προδιαγραφή, που εγκρίθηκε με την απόφαση ΒΜ5/30757/18-10-84 (Φ.Ε.Κ. 799 Τ. Β΄/9-11-84).
Για τη συσκευασία ισχύει η παράγραφος 3.1 του «Τεύχους Οδηγιών κατασκευής διαγραμμίσεων οδών, με λευκό ή κίτρινο χρώμα», έτους 1982.
Οι επιπλέον έλεγχοι που δεν προβλέπονται στο ΕΝ 1871, θεωρούνται αναγκαίοι, δεδομένου ότι δεν γίνονται οι έλεγχοι επιδόσεων των χρωμάτων, σύμφωνα με το ΕΝ 1436 «Επιδόσεις διαγραμμίσεων οδών, (τεχνικά χαρακτηριστικά)».
Επιπλέον των ανωτέρω και σύμφωνα με το υπ’ αριθμ. 3012678/1852/99/19-7-90 έγγραφο του Γενικού Χημείου του Κράτους, εφόσον πρόκειται για παρασκεύασμα που ταξινομείται ως επιβλαβές και εύφλεκτο, σύμφωνα με την απόφαση Α.Χ.Σ. 1197/89 (Φ.Ε.Κ./567/Β/90), «Περί επικινδύνων παρασκευασμάτων» και το Παράρτημα Ι της απόφασης Α.Χ.Σ. 378/94 (Φ.Ε.Κ. 705/Β΄/20-9-94), «Περί επικίνδυνων ουσιών», θα επισημαίνεται με τα σύμβολα κινδύνου F, Xn τις ενδείξεις που αφορούν τους ιδιαίτερους κινδύνους – φράσεις R-R11 (πολύ εύφλεκτο) και R20 (επιβλαβές όταν εισπνέεται) και τις τυποποιημένες οδηγίες προφύλαξης – φράσεις S.
•	S16 μακριά από πηγές ανάφλεξης – απαγορεύεται το κάπνισμα,
•	S25 αποφεύγετε την επαφή με τα μάτια,
•	S29 μην αδειάζετε το περιεχόμενο στην αποχέτευση,
•	S33 λάβετε προστατευτικά μέτρα έναντι ηλεκτροστατικών εκκενώσεων.
Επίσης το επικίνδυνο παρασκεύασμα θα συνοδεύεται από «δελτίο δεδομένων ασφαλείας», σύμφωνα με το άρθρο 3 της απόφασης Α.Χ.Σ. 508/91 (Φ.Ε.Κ. 886/Β΄/30-10-91), «Περί καθορισμού κανόνων για το σύστημα ειδικής πληροφόρησης, σχετικά με τα επικίνδυνα παρασκευάσματα», όπως αυτή τροποποιήθηκε με την απόφαση Α.Χ.Σ. 47/95 (Φ.Ε.Κ. 431/Β΄/17-5-95).

2)	Κίτρινο ακρυλικό χρώμα διαγράμμισης οδών

Για την προμήθεια του ακρυλικού χρώματος διαγράμμισης οδών, ισχύει το Ευρωπαϊκό πρότυπο ΕΝ 1871 «Υλικά οριζόντιας σήμανσης οδών – φυσικές ιδιότητες» και συγκεκριμένα οι κατηγορίες LF2 (β≥0,50) για τον παράγοντα φωτεινότητας, UVI για την επιταχυνόμενη γήρανση και UV και BR2 (Δβ≤0,05) για την επίδραση ασφάλτου.

Επιπλέον το χρώμα πρέπει να πληροί τα παρακάτω:
1. να αποτελείται από χρωστική, ακρυλικές ρητίνες και τους κατάλληλους οργανικούς διαλύτες.
2. όταν εφαρμόζεται στο οδόστρωμα να δίνει σταθερό υμένα με την εξάτμιση του διαλύτη.
3. να συνεργάζεται με τα υάλινα σφαιρίδια που προδιαγράφονται στο ΕΝ 1423, τα οποία κατά την εφαρμογή της διαγράμμισης ψεκάζονται στον υγρό υμένα του χρώματος.
4. να είναι ικανό να αποτρέπει την πλήρη κάλυψη των μεγαλύτερων σφαιριδίων λόγω τριχοειδούς ανύψωσης και να εξασφαλίζει στα σφαιρίδια τη μέγιστη πρόσφυση, ώστε να προκύπτει λωρίδα διαγράμμισης πολύ ανθεκτική στη γήρανση και στη φθορά.
5. να είναι καλά αναμεμειγμένο, να μην κατακάθεται και να μη συσσωματώνεται μόνιμα μέσα στο δοχείο μετά περίοδο αποθήκευσης τουλάχιστον 1 έτους και να επανέρχεται εύκολα με ανάδευση στην αρχική του κατάσταση.
6. όταν ξηραίνεται στην επιφάνεια του οδοστρώματος να δίνει υμένα με καλή πρόσφυση, που δε μεταβάλλεται αισθητά ο χρωματισμός του με την επίδραση της ηλιακής ακτινοβολίας, της κυκλοφορίας και της παρόδου του χρόνου.
7. να εφαρμόζεται εύκολα και ομοιόμορφα με τα μηχανήματα διαγράμμισης οδών.
8. να έχει ιξώδες 70 - 80 K.U. (KREBS UNITS). Το ιξώδες προσδιορίζεται σύμφωνα με το ASTM D562.
9. να έχει χρόνο ξήρανσης (ΝΟ PICK-UP ΤΙΜΕ) ≤ 20 min. Ο χρόνος ξήρανσης προσδιορίζεται σύμφωνα με το ASTM D711.
10. Να έχει λεπτότητα κόκκων (HEGMAN) ≥ 3. H λεπτότητα κόκκων προσδιορίζεται σύμφωνα με το ASTM D 1210
11. Να έχει αντοχή σε φθορά μετά θέρμανση ≥ 43 kg . Η αντοχή σε φθορά μετά θέρμανση προσδιορίζεται ως ακολούθως
Το χρώμα εφαρμόζεται σε ξηρό υμένα πάχους περίπου 80 μm πάνω σε γυάλινο δοκίμιο διαστάσεων 15 cm × 7 cm καλά καθαρισμένο με διαλύτη. Το πάχος του ξηρού υμένα προσδιορίζεται 24 ώρες μετά τη διάστρωση. Το δοκίμιο θερμαίνεται σε πυριαντήριο επί 3 ώρες σε θερμοκρασία 105 – 110 °C και εν συνεχεία κλιματίζεται επί 30 λεπτά σε θερμοκρασία 25 ± 2°C και σχετική υγρασία 50 % ± 5 %.
Το δοκίμιο υποβάλλεται σε δοκιμασία φθοράς σύμφωνα με το ASTM D 968. Η άμμος που χρησιμοποιείται είναι η πρότυπη άμμος CEN ΕΝ 196-1.
12. Το χρώμα δεν πρέπει να παρουσιάζει ρηγματώσεις, απολεπίσεις ή απώλεια πρόσφυσης όταν δοκιμάζεται όπως περιγράφεται ακολούθως:
Το χρώμα εφαρμόζεται με υμενογράφο σε υγρό υμένα 127 μm πάνω σε πλακίδιο λευκοσιδήρου διαστάσεων 7,5 cm × 12,5 cm και βάρους 1,6 έως 2,1 kg/m2, καλά καθαρισμένο με διαλύτη. Ο υμένας ξηραίνεται στους 21 - 26°C σε οριζόντια θέση επί 18ωρο, στη συνέχεια θερμαίνεται σε πυριαντήριο σε θερμοκρασία 55 ± 2 °C επί 2ωρο, ψύχεται σε θερμοκρασία δωματίου τουλάχιστον επί μισή ώρα και κάμπτεται γύρω από ξύλινη ράβδο διαμέτρου 12,5 cm.
13. Το χρώμα δεν πρέπει να παρουσιάζει απώλεια πρόσφυσης, ξεφλουδίσματα ή άλλες αλλοιώσεις εκτός μιας ελαφράς απώλειας της στιλπνότητάς του όταν δοκιμάζεται ως ακολούθως:
Το χρώμα εφαρμόζεται με υμενογράφο σε υγρό υμένα 380 μm σε καθαρό γυάλινο δοκίμιο. Ο υμένας ξηραίνεται στους 21 - 26°C σε οριζόντια θέση επί 72 ώρες. Το δοκίμιο εμβαπτίζεται  ακολούθως κατά το ήμισυ σε αποσταγμένο νερό σε θερμοκρασία δωματίου για 18 ώρες, αφήνεται να ξηρανθεί στον αέρα επί 2ωρο και εξετάζεται.
14. Το χρώμα όταν ψεκάζεται σε οριζόντιες επιφάνειες λαμαρίνας ή αλουμινίου και σε πάχος υγρού υμένα περίπου 400 μm, πρέπει να δίνει υμένα ο οποίος όταν ξηραίνεται να παρουσιάζει επιφάνεια λεία, ομοιόμορφη, χωρίς ανωμαλίες και τραχύτητα ή οποιαδήποτε άλλη ασυνέχεια. Το χρώμα δεν πρέπει να παρουσιάζει ραβδώσεις ή διαχωρισμό όταν ψεκάζεται σε καθαρό γυαλί.
15. Η δοκιμή της αποθήκευσης θα γίνεται σύμφωνα με το ASTM D1309 και πρέπει να είναι ≥ 6. Το ΚΕΔΕ προς το παρόν δεν έχει τον απαιτούμενο από το ΕΝ 1871 εξοπλισμό για τη δοκιμή αυτή, η δε εναλλακτική λύση του Ευρωπαϊκού Προτύπου (φυσική αποθήκευση 6 μηνών) είναι πρακτικά αδύνατη για την εμπρόθεσμη διεξαγωγή του διαγωνισμού.
Ως προς τη δειγματοληψία ισχύει η προδιαγραφή που εγκρίθηκε με την απόφαση ΒΜ5/30757 / 18-10-84 (ΦΕΚ 799 τ.Β / 9-11-84). Για τη συσκευασία ισχύει η § 3.1 του «Τεύχους Οδηγιών κατασκευής διαγραμμίσεων οδών με λευκό ή κίτρινο χρώμα» έτους 1982.
Οι επιπλέον έλεγχοι που δεν προβλέπονται στο ΕΝ 1871 θεωρούνται αναγκαίοι, δεδομένου ότι δεν γίνονται οι έλεγχοι επιδόσεων των χρωμάτων σύμφωνα με το ΕΝ 1436 « Επιδόσεις διαγραμμίσεων οδών, (τεχνικά χαρακτηριστικά) »
Επιπλέον των ανωτέρω και σύμφωνα με το υπ. αρ. 3012678/1852/99/19-7-99 έγγραφο του Γενικού Χημείου του Κράτους, εφόσον πρόκειται για παρασκεύασμα που ταξινομείται ως επιβλαβές και εύφλεκτο, σύμφωνα με την Απόφαση Α.Χ.Σ. 1197/89 (ΦΕΚ 567 / Β / 90) « Περί επικινδύνων παρασκευασμάτων» και το παρ/μα Ι της Απόφασης Α.Χ.Σ. 378/94 (ΦΕΚ 705 / Β / 20-9-94) « Περί επικινδύνων ουσιών », θα επισημαίνεται με τα σύμβολα κινδύνου F, Χn, τις ενδείξεις που αφορούν τους ιδιαίτερους κινδύνους - φράσεις R: R11 πολύ εύφλεκτο και R 20 επιβλαβές όταν εισπνέεται καθώς και τις τυποποιημένες οδηγίες προφύλαξης – φράσεις S:
- S 16 μακριά από πηγές ανάφλεξης απαγορεύεται το κάπνισμα
- S 25 αποφεύγετε την επαφή με τα μάτια
- S 29 μην αδειάζετε το περιεχόμενο στην αποχέτευση
- S 33 λάβετε προστατευτικά μέτρα έναντι ηλεκτροστατικών εκκενώσεων
Επίσης το επικίνδυνο παρασκεύασμα θα συνοδεύεται από « δελτίο δεδομένων ασφαλείας» σύμφωνα με το άρθρο 3 της Απόφασης Α.Χ.Σ. 508 /91 (ΦΕΚ 886 / Β /30-10-91) « Περί καθορισμού κανόνων για το σύστημα ειδικής πληροφόρησης σχετικά με τα επικίνδυνα παρασκευάσματα », όπως αυτή τροποποιήθηκε με την Απόφαση Α.Χ.Σ. 47/95 (ΦΕΚ 431/Β/17-5-95).

Σε κάθε περίπτωση, τα χαρακτηριστικά του χρώματος θα πρέπει να καλύπτουν τις ισχύουσες διατάξεις περί προδιαγραφών της Ε.Ε. και του ΥΠΕΧΩΔΕ.

  Καλαμάτα       ……../09/2015                                                              ΘΕΩΡΗΘΗΚΕ  …../09/2015
        Ο ΣΥΝΤΑΞΑΣ                                                         			    Ο Δ/ΝΤΗΣ Τ.Υ.  
                                                           				         ΔΗΜΟΥ ΚΑΛΑΜΑΤΑΣ

       ΖΑΝΝΗΣ  ΠΑΝ.                               .                     		           ΤΖΑΜΟΥΡΑΝΗΣ ΒΑΣ.
ΠΟΛ. ΜΗΧΑΝΙΚΟΣ   Τ.Ε.             				                    ΠΟΛΙΤΙΚΟΣ ΜΗΧΑΝΙΚΟΣ 

ΔΗΜΟΣ ΚΑΛΑΜΑΤΑΣ                                                       ΣΥΝΤΗΡΗΣΗ ΚΥΚΛΟΦΟΡΙΑΚΗΣ	
ΔΙΕΥΘΥΝΣΗ ΤΕΧΝΙΚΩΝ ΥΠΗΡΕΣΙΩΝ                             ΣΗΜΑΝΣΗΣ	
ΤΜΗΜΑ ΣΥΓΚΟΙΝΩΝΙΩΝ, ΚΥΚΛΟΦΟΡΙΑΣ 
& ΣΗΜΑΝΣΗΣ	
ΠΡΟΜΕΤΡΗΣΗ
ΧΡΩΜΑ ΔΙΑΓΡΑΜΜΙΣΗΣ

Α/Α	Είδος	Είδος Μονάδος	Ποσότητα Προϋπολογισθείσα	
1	Λευκό ακρυλικό χρώμα διαγράμμισης οδών	Κιλά	4.225,00	
2	Κίτρινο ακρυλικό χρώμα διαγράμμισης οδών	Κιλά	1.000,00	

             Καλαμάτα  …./09/2015
                  Ο ΣΥΝΤΑΞΑΣ                                    

                 ΖΑΝΝΗΣ  ΠΑΝ.       
          ΠΟΛ. ΜΗΧΑΝΙΚΟΣ  Τ.Ε.          

ΔΗΜΟΣ ΚΑΛΑΜΑΤΑΣ                                                   ΣΥΝΤΗΡΗΣΗ ΚΥΚΛΟΦΟΡΙΑΚΗΣ	
ΔΙΕΥΘΥΝΣΗ ΤΕΧΝΙΚΩΝ ΥΠΗΡΕΣΙΩΝ                         ΣΗΜΑΝΣΗΣ	
ΤΜΗΜΑ ΣΥΓΚΟΙΝΩΝΙΩΝ, ΚΥΚΛΟΦΟΡΙΑΣ 
& ΣΗΜΑΝΣΗΣ	
ΠΡΟΫΠΟΛΟΓΙΣΜΟΣ  ΜΕΛΕΤΗΣ  

ΧΡΩΜΑ ΔΙΑΓΡΑΜΜΙΣΗΣ

Α/Α	Είδος	Είδος Μονάδος	Ποσότητα	Τιμή μονάδος	Σύνολο	
1	Λευκό ακρυλικό χρώμα διαγράμμισης οδών	Κιλά	4.225,00	1,95	8.238,75	
2	Κίτρινο ακρυλικό χρώμα διαγράμμισης οδών	Κιλά	1.000,00	2,20	2.200,00	

ΣΥΝΟΛΟ 	
10.438,75
	
Φ.Π.Α. 23%	2.400,91	
          ΣΥΝΟΛΟ  ΔΑΠΑΝΗΣ                      	12.839,66

(*) Στην τιμή συμπεριλαμβάνεται το κόστος μεταφοράς καθώς και του ποιοτικού ελέγχου των δειγμάτων που θα αποσταλούν στο Κ.Ε.Δ.Ε.

  Καλαμάτα       ……../09/2015                                                              ΘΕΩΡΗΘΗΚΕ  …../09/2015
        Ο ΣΥΝΤΑΞΑΣ                                                         			    Ο Δ/ΝΤΗΣ Τ.Υ.  
                                                           				         ΔΗΜΟΥ ΚΑΛΑΜΑΤΑΣ

        ΖΑΝΝΗΣ  ΠΑΝ.                               .                     		           ΤΖΑΜΟΥΡΑΝΗΣ ΒΑΣ.
ΠΟΛ. ΜΗΧΑΝΙΚΟΣ   Τ.Ε.             				                    ΠΟΛΙΤΙΚΟΣ ΜΗΧΑΝΙΚΟΣ 

ΠΡΟΫΠΟΛΟΓΙΣΜΟΣ  ΠΡΟΣΦΟΡΑΣ

ΧΡΩΜΑ ΔΙΑΓΡΑΜΜΙΣΗΣ

Α/Α	Είδος	Είδος Μονάδος	Ποσότητα	Τιμή μονάδος	Σύνολο	
1	Λευκό ακρυλικό χρώμα διαγράμμισης οδών	Κιλά	4.225,00			
2	Κίτρινο ακρυλικό χρώμα διαγράμμισης οδών	Κιλά	1.000,00			

ΣΥΝΟΛΟ		
Φ.Π.Α. 23%		
          ΣΥΝΟΛΟ  ΔΑΠΑΝΗΣ            		

                                                                                
                                                                                            ……….………/…../2015

								Ο ΠΡΟΣΦΕΡΩΝ

ΔΗΜΟΣ ΚΑΛΑΜΑΤΑΣ                                                  ΣΥΝΤΗΡΗΣΗ ΚΥΚΛΟΦΟΡΙΑΚΗΣ	
ΔΙΕΥΘΥΝΣΗ ΤΕΧΝΙΚΩΝ ΥΠΗΡΕΣΙΩΝ                        ΣΗΜΑΝΣΗΣ	
ΤΜΗΜΑ ΣΥΓΚΟΙΝΩΝΙΩΝ, ΚΥΚΛΟΦΟΡΙΑΣ 
& ΣΗΜΑΝΣΗΣ	

ΣΥΓΓΡΑΦΗ  ΥΠΟΧΡΕΩΣΕΩΝ
ΑΡΘΡΟ 1ο 
Η παρούσα συγγραφή υποχρεώσεων αφορά την προμήθεια χρώματος διαγράμμισης για την εκτέλεση εργασιών διαγράμμισης & επαναδιαγράμμισης οδικών τμημάτων του Δημοτικού οδικού δικτύου του Δήμου της Καλαμάτας
Τα παραπάνω είδη θα παραδοθούν στις αποθήκες των συνεργείων του Δήμου Καλαμάτας.
Οι προσφορές που θα υποβληθούν μπορούν να καλύψουν το σύνολο της προμήθειας ή να δοθούν ξεχωριστά για κάθε υλικό που περιγράφεται στη μελέτη.
Ο Δήμος Καλαμάτας μπορεί να προμηθευτεί το σύνολο της ποσότητας της προμήθειας ή μέρος αυτής ανάλογα με τις ανάγκες του Δήμου.

ΑΡΘΡΟ 2ο
ΙΣΧΥΟΥΣΕΣ ΔΙΑΤΑΞΕΙΣ
Η εκτέλεση της προμήθειας διέπεται από τις διατάξεις της Υ. Α. 11389/93 του Υπουργείου εσωτερικών (ΦΕΚ Β΄185/93 Ενιαίος Κανονισμός Προμηθειών Τοπικής Αυτοδιοίκησης), της διατάξεις του Ν. 2286/95, το Π.Δ. 118/2007 και των συναφών Νόμων, του Π.Δ. 60/2007 – ΦΕΚ 64/16-03-2007, Τεύχος Α, του άρθρου 157 του Ν. 4281/2014 και κάθε άλλης διάταξης που αφορά τις προμήθειες όπως ισχύουν.

ΑΡΘΡΟ 3ο
ΕΙΔΙΚΟΙ ΟΡΟΙ
1)	Οι συμμετέχοντες θα πρέπει να προσκομίσουν τα κατωτέρω :
α) Υπεύθυνη δήλωση του Ν. 1599/1986 που θα αναφέρει την χώρα καταγωγής των προσφερομένων υλικών και δήλωση της επιχείρησης κατασκευής του τελικού προϊόντος που προσφέρουν. Όταν οι προσφέροντες δεν θα κατασκευάσουν οι ίδιοι το τελικό προϊόν, σε δική τους επιχειρηματική μονάδα στην υπεύθυνη δήλωσή τους θα πρέπει να αναφέρουν ότι ο νόμιμος εκπρόσωπος της επιχείρησης κατασκευής του τελικού προϊόντος έχει αποδεχθεί έναντι του υποψήφιου αναδόχου την εκτέλεση της συγκεκριμένης προμήθειας, σε περίπτωση κατακύρωσης του διαγωνισμού στον υποψήφιο ανάδοχο.
β) Υπεύθυνη δήλωση του Ν. 1599/1986 ότι έλαβε πλήρη γνώση των όρων της μελέτης και της συγγραφής υποχρεώσεων και τα οποία αποδέχεται ανεπιφύλακτα, καθώς και εκείνων των σημείων που δεν δέχεται.
γ) Υπεύθυνη δήλωση του Ν. 1599/1986 ότι οι προσφορές, θα ισχύουν για (4) μήνες από την υπογραφή της σύμβασης ή μέχρι εξαντλήσεως των ποσοτήτων που αναγράφονται στον ενδεικτικό προϋπολογισμό της μελέτης.
δ) Υπεύθυνη δήλωση του Ν. 1599/1986 ότι τα προσφερόμενα είδη είναι σύμφωνα με τις τεχνικές προδιαγραφές της μελέτης.
ε) Υπεύθυνη δήλωση του Ν. 1599/1986 ότι η εγγυημένη εργασιμότητα των χρωμάτων είναι τουλάχιστον 6 μήνες.
ζ) Οι προσφορές θα πρέπει να συνοδεύονται με σχετικά αποτελέσματα εργαστηριακού ελέγχου δειγμάτων, από το Κεντρικό Εργαστήριο Δημοσίων Έργων (Κ.Ε.Δ.Ε) του ΥΠΕ.Χ_.Δ.Ε., ή με ανάλογα πιστοποιητικά ποιότητας, αναγνωρισμένα από κράτη μέλη της Ευρωπαϊκής Ένωσης.

2)	Η υπηρεσία έχει το δικαίωμα να προχωρήσει σε έλεγχο ενός τυχαίου δείγματος από το λευκό και από το κίτρινο χρώμα διαγράμμισης. Ο έλεγχος θα γίνει από το Κεντρικό Εργαστήριο Δημοσίων Έργων (Κ.Ε.Δ.Ε) του ΥΠΕ.ΧΩ.Δ.Ε., με τα έξοδα να βαρύνουν τον προμηθευτή.

ΑΡΘΡΟ 4ο
ΣΥΜΒΑΣΗ
Ο ανάδοχος της προμήθειας υποχρεούται να προσέλθει μέσα σε δέκα (10) ημέρες από την ανακοίνωση του αποτελέσματος για την υπογραφή της σύμβασης και να καταθέσει την εγγυητική επιστολή καλής εκτέλεσης της προμήθειας.

ΑΡΘΡΟ 5ο
ΕΓΓΥΗΣΗ ΚΑΛΗΣ ΕΚΤΕΛΕΣΗΣ ΤΗΣ ΣΥΜΒΑΣΗΣ
Ο προμηθευτής στον οποίο έγινε η κατακύρωση υποχρεούται να καταθέσει εγγύηση καλής εκτέλεσης των όρων της σύμβασης, το ύψος της οποίας ανέρχεται σε ποσοστό 5 % της συνολικής συμβατικής αξίας χωρίς τον Φ. Π. Α., σύμφωνα με το (β) εδάφιο της 1ης παραγράφου του 157ου άρθρου του Ν. 4281/2014.
β. Η εγγύηση κατατίθεται πριν ή κατά την υπογραφή της σύμβασης.
γ. Στις εγγυήσεις ανεξάρτητα από το όργανο που τις εκδίδει και τον τύπο που περιβάλλονται, πρέπει απαραίτητα να αναγράφεται σ΄ αυτές ότι αναφέρεται στο άρθρο 26 της αριθμ. 11389/1993 απόφασης του Υπουργού Εσωτερικών.
δ. Η εγγύηση καλής εκτέλεσης επιστρέφεται μετά την οριστική ποσοτική και ποιοτική παραλαβή και ύστερα από την εκκαθάριση των τυχόν απαιτήσεων από τους δύο συμβαλλόμενους. Σε περίπτωση που τα είδη είναι διαιρετά και η παράδοση γίνεται σύμφωνα με την σύμβαση, τμηματικά, η εγγύηση αποδεσμεύεται σταδιακά ύστερα από γνωμοδότηση της επιτροπής αξιολόγησης, κατά ποσό που αναλογεί στην αξία του μέρους της ποσότητας που παραλήφθηκε οριστικά. Εάν στο πρωτόκολλο παραλαβής αναφέρονται παρατηρήσεις ή υπάρχει εκπρόθεσμη παράδοση γίνεται μετά την αντιμετώπιση των παρατηρήσεων και της εκπρόθεσμης παράδοσης.

ΑΡΘΡΟ 6ο
ΠΟΙΝΙΚΕΣ ΡΗΤΡΕΣ - ΕΚΠΤΩΣΗ ΑΝΑΔΟΧΟΥ ΠΡΟΜΗΘΕΙΑΣ
Εφ' όσον υπάρξει αδικαιολόγητη υπέρβαση της συμβατικής προθεσμίας εκτέλεσης της προμήθειας μπορεί να επιβληθεί σε βάρος του αναδόχου της προμήθειας ποινική ρήτρα σύμφωνα με τις ισχύουσες διατάξεις.

ΑΡΘΡΟ 7ο
ΦΟΡΟΙ - ΤΕΛΗ – ΚΡΑΤΗΣΕΙΣ
Ο ανάδοχος υπόκειται σε όλους τους βάσει των κειμένων διατάξεων φόρους τέλη και κρατήσεις που θα ισχύουν κατά την ημέρα της διενέργειας του διαγωνισμού.

ΑΡΘΡΟ 8ο
ΠΡΟΣΩΡΙΝΗ ΚΑΙ ΟΡΙΣΤΙΚΗ ΠΑΡΑΛΑΒΗ
Η παραλαβή του υπό προμήθεια υλικού θα γίνεται από την αρμόδια επιτροπή παρουσία του αναδόχου. Θα γίνει δοκιμαστική εφαρμογή του χρώματος, το οποίο θα ελεγχθεί μακροσκοπικά και ποιοτικά. Αν κατά την παραλαβή ή μετά τον εργαστηριακό έλεγχο δείγματος χρώματος, διαπιστωθεί απόκλιση από τις συμβατικές τεχνικές προδιαγραφές ο ανάδοχος θα αντικαταστήσει όλη την ποσότητα του υπό προμήθεια υλικού.
Εφ' όσον ο ανάδοχος δεν συμμορφωθεί με αυτές τις προτάσεις της επιτροπής εντός της προθεσμίας που ορίζεται από την ίδια την επιτροπή, ο Δήμος δικαιούται να προβεί στην τακτοποίηση αυτών σε βάρος και λογαριασμό του αναδόχου και κατά τον προσφορότερο τρόπο για τα συμφέροντα και τις ανάγκες του Δήμου. Για την κάλυψη των σχετικών δαπανών χρησιμοποιείται η εγγύηση του αναδόχου (άρθρο 27,28,29 της Υ. Α. 11389/93)
Η προμήθεια των υλικών θα γίνεται τμηματικά και πάντα σύμφωνα και ανάλογα με τις ανάγκες του Δήμου έως το χρόνο λήξης της ισχύος του συμφωνητικού. Η υπηρεσία έχει τη δυνατότητα να προμηθευτεί όλη τη ποσότητα ή μέρος της προμήθειας.

  Καλαμάτα       ……../09/2015                                                              ΘΕΩΡΗΘΗΚΕ  …../09/2015
        Ο ΣΥΝΤΑΞΑΣ                                                         			    Ο Δ/ΝΤΗΣ Τ.Υ.  
                                                           				         ΔΗΜΟΥ ΚΑΛΑΜΑΤΑΣ

       ΖΑΝΝΗΣ  ΠΑΝ.                               .                     		           ΤΖΑΜΟΥΡΑΝΗΣ ΒΑΣ.
ΠΟΛ. ΜΗΧΑΝΙΚΟΣ   Τ.Ε.             				                    ΠΟΛΙΤΙΚΟΣ ΜΗΧΑΝΙΚΟΣ